
NJOFTIM PËR DËGJESË ME PUBLIKUN 

Titulli: “Për programin buxhetor afatmesëm vendor 2027-2029 të Bashkisë Durrës”.

Propozuesi i projektaktit: Kryetari i Bashkisë. 

Qëllimi: Mbledhjen e sugjerimeve të komunitetit lidhur me “Programin buxhetor afatmesëm vendor 2027-2029 të Bashkisë Durrës”.

Kalendari i konsultimit: Konsultimi me komunitetin do të zhvillohet për periudhën, nga data 28 Shtator deri më datën 9 Tetor 2026, sipas vendndodhjes dhe orareve të përcaktuara në kalendarin e dëgjesave publike për secilën Njësi Administrative. Për më shumë informacion, konsultoni kalendarin e dëgjesave në linkun më poshtë:  
https://durres.gov.al/konsultimet-publike/ 

Pjesëmarrës: 
· Këshilli Bashkiak dhe Administrata e Bashkisë Durrës
· Banorët e Bashkisë Durrës, pjesëmarrës nga Njësitë Administrative të bashkisë Durrës, anëtarët e shoqërisë civile, anëtarë të biznesit, medias, përfaqësues të komuniteteve fetare në Durrës, grupe të ndryshme interesi apo grupet e margjinalizuara, etj,.
Forma e konsultimit: Terren. 
	Qëllimi i këshillimit publik
	Konsultimi publik për Programin Buxhetor Afatmesëm Vendor (PBA) 2027–2029 të Bashkisë Durrës synon të sigurojë përfshirjen e qytetarëve, komunitetit, grupeve të interesit dhe aktorëve të tjerë vendorë në procesin e planifikimit dhe programimit të buxhetit të Bashkisë për periudhën 2027–2029.

Nëpërmjet këtij procesi synohet që komuniteti të informohet mbi prioritetet, politikat, programet, shërbimet dhe investimet që Bashkia Durrës parashikon të financojë gjatë periudhës afatmesme, si dhe të ketë mundësi të shprehë mendimet, nevojat, sugjerimet dhe rekomandimet e tij.

Konsultimi publik synon veçanërisht:

· identifikimin e nevojave dhe prioriteteve të komunitetit në zona dhe fusha të ndryshme të territorit të Bashkisë Durrës;
· mbledhjen e sugjerimeve të qytetarëve dhe grupeve të interesit lidhur me shërbimet publike, investimet dhe ndërhyrjet prioritare;
· evidentimin e problematikave që kërkojnë ndërhyrje dhe adresim përmes planifikimit buxhetor për periudhën 2027–2029;
· rritjen e transparencës dhe llogaridhënies në procesin e planifikimit dhe përdorimit të burimeve publike;
· forcimin e dialogut dhe bashkëpunimit ndërmjet Bashkisë, komunitetit dhe aktorëve të tjerë vendorë;
· krijimin e mundësisë që propozimet dhe rekomandimet e ardhura nga konsultimi të merren në konsideratë gjatë hartimit dhe finalizimit të PBA-së 2027–2029, në përputhje me prioritetet e Bashkisë dhe burimet financiare të disponueshme.

Në këtë kuadër, konsultimi publik përbën një instrument të rëndësishëm për një planifikim buxhetor më të orientuar drejt nevojave të komunitetit dhe për përcaktimin e prioriteteve të financimit në funksion të përmirësimit të shërbimeve dhe zhvillimit të territorit të Bashkisë Durrës.


	
Përshkrimi i çështjes.


	Në zbatim të Ligjit nr. 139/2015 datë 17.12.2015 “Për vetëqeverisjen vendore” i ndryshuar, Ligjit nr. 9936 datë 26.06.2008 “Për menaxhimin e sistemit buxhetor në Republikën e Shqipërisë” i ndryshuar,  Ligjit nr.68/2017 datë 27.04.2017 “Për financat e e vetëqeverisjes vendore”, Udhëzimit nr.7 datë 27.02.2026 “Për përgatitjen e programit buxhetor afatmesëm vendor 2027-2029”, administrata e bashkisë Durrës së bashku me Këshillin Bashkiak Durrës, kanë hartuar kalendarin e dëgjesave për Programin Buxhetor Afatmesëm 2027-2029” të Bashkisë Durrës. 
Bazuar në vlerësimet dhe parashikimet afatmesme të të ardhurave dhe në vlerësimet afatmesme të transfertave janë hartuar tavanet përgatitore të shpenzimeve të programit buxhetor afatmesëm 2027-2029 në nivel programi, drafti i parë i PBA 2027-2029 si dhe po vijon procesi i konsultimeve për përmbylljen e PBA 2027-2029.

Programi Buxhetor Afatmesëm vendor 2027-2029 është një hap i rëndësishëm për të garantuar që procesi i planifikimit të shpenzimeve të programit të jetë në përputhje me parashikimin e të ardhurave, stabilitetin fiskal, si dhe prioritetet strategjike të Bashkisë.


	Kontaktet dhe afatet e dërgimit të komenteve, rekomandimeve, vërejtjeve; 
	Për më shumë informacion, konsultoni kalendarin e dëgjesave në linkun më poshtë:  
https://durres.gov.al/konsultimet-publike/ 


	

Shpjegim të procesit që do ndjekë dhe veprimet qe do të ndërmarrë Këshilli për të shqyrtuar rekomandimet nga publiku deri në marrjen e vendimit


	Pas mbledhjes së rekomandimeve, Këshilli i Bashkisë do të ndjekë hapat si vijon:
1. Realizimin nga ana e Administratës dhe Sekretariatit të Këshillit i një Përmbledhje të Rekomandimeve dhe rezultateve të plota që përfshin të gjitha mendimet dhe propozimet që do të vijnë nga komuniteti dhe bërja publike e kësaj Përmbledhje;
2. Dërgimi i kësaj Përmbledhje Rekomandimesh Kryetarit të Bashkisë, Drejtorisë së Buxhetit dhe Komisionit të Buxhetit, Financës dhe Taksave-Tarifave dhe çdo këshilltari të bashkisë;
3. Shqyrtimi nga ana e Komisionit të mësipërm të çdo rekomandimi dhe të opinionit të Kryetarit të Bashkisë;
4. Marrja e vendimit për rekomandimet që do të përfshihen në Programin Buxhetor Afatmesëm Vendor 2027-2029 të bashkisë Durrës.
5. Diskutimi dhe miratimi i aktit në seancën e hapur të Mbledhjes së Këshillit;
6. Publikimi i aktit në faqen e Këshillit të Bashkisë dhe në tabelat e informimit;
7. Njoftimi i administratës për aktin e miratuar;
8. Monitorimi i zbatimit të tij.


	Data e publikimit
	16.09.2026

